recursal/SuperWikiNEXT-32B huggingface dataset:
একই নামের অন্যান্য ব্যক্তির জন্য আনোয়ার হোসেন (দ্ব্যর্থতা নিরসন) দেখুন।**আনোয়ার হোসেন** (১৯৩৮–১৮ আগস্ট ২০২১) বাংলাদেশের উদ্যোক্তা শিল্পপতি ও রাজনীতিবিদ যিনি ঢাকা-৮ আসনের সংসদ সদস্য ছিলেন।

প্রাথমিক জীবন
-------------

আনোয়ার হোসেন ১৯৩৮ সালে ঢাকার আলমীগোলায় (লালবাগ) জন্মগ্রহণ করেন। ১৯৭৩ সালে তিনি ধানমন্ডিতে বসবাস করা শুরু করেন। তার পিতা রহিম বখ্স। তার দাদা লাক্কু মিয়া। তার স্ত্রী বিবি আমেনা। তাদের ৪ মেয়ে ও ৩ ছেলে। মেয়ে—শাহীন বেগম, সেলিনা বেগম মালা, হাসিনা বেগম রুমা ও শাহনাজ বেগম মুন্নী। ছেলে— মানোয়ার হোসেন, হোসেন মেহমুদ ও হোসেন খালেদ।

রাজনৈতিক ও কর্মজীবন
-------------------

আনোয়ার হোসেন, আনোয়ার গ্রুপের প্রতিষ্ঠাতা। তাদের পারিবারিক ব্যবসার শুরু ১৮৩৪ সালে। শুরু করেছিলেন তার দাদা লাক্কু মিয়া (আসল নাম লাট মিয়া)। ১৯৫৩ সালে তিনি ব্যবসা শুরু করেন। ১৯৬৮ সালে আনোয়ার সিল্ক মিলস প্রতিষ্ঠা করে মালা শাড়ি বাজারে আনেন। বস্ত্র, পাট, সিমেন্ট, ইস্পাত, ব্যাংক, বিমা, গাড়ি, আবাসন, অবকাঠামো, আসবাবসহ ৩৬টি পণ্য ও সেবা খাতের ব্যবসার সঙ্গে যুক্ত গ্রুপটির অধীনে কোম্পানি রয়েছে ২০টি। ১৯৮৩ সালে প্রতিষ্ঠিত দি সিটি ব্যাংকের অন্যতম উদ্যোক্তা তিনি। চার মেয়াদে দি সিটি ব্যাংকের চেয়ারম্যানও ছিলেন তিনি।

রাজনীতিতে যোগ দিয়ে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন। এরশাদ সরকারের পতন হলে রাজনীতি থেকে দূরে চলে যান।

মৃত্যু
------

আনোয়ার হোসেন ১৮ আগস্ট ২০২১ সালে ঢাকার ল্যাবএইড হাসপাতালে বার্ধক্যজনিত সমস্যায় চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
2. ↑  নিজস্ব প্রতিবেদক (২৯ ডিসেম্বর ২০১৮)। "ঢাকা-৮ আসনের কেন্দ্রে কেন্দ্রে যাচ্ছে ভোটের সামগ্রী"। *জাগো নিউজ*। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২০।
3. 1 2 3  রাজীব আহমেদ ও শুভংকর কর্মকার (২৩ ডিসেম্বর ২০১৯)। "মালা শাড়ির আনোয়ার হোসেন"। *দৈনিক প্রথম আলো*। ১৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২০।
4. ↑  "Heritage – Anwar Group"। *www.anwargroup.com*। ২০২০-০৮-১২ তারিখে মূল থেকে আর্কাইভ করা। সংগ্রহের তারিখ ২০২০-০৮-০৮।
5. ↑  "আনোয়ার গ্রুপের চেয়ারম্যান আনোয়ার হোসেন নেই"। *বিডিনিউজ টোয়েন্টিফোর ডটকম*। ১৮ আগস্ট ২০২১। সংগ্রহের তারিখ ১৮ আগস্ট ২০২১।
**মির্জা রুহুল আমিন** (২৮ ফেব্রুয়ারি ১৯২১ - ১৯ জানুয়ারি ১৯৯৭) পঞ্চগড় জেলায় জন্মগ্রহণকারী একজন বাংলাদেশী রাজনীতিবিদ, ক্রীড়ানুরাগী, প্রাক্তন মন্ত্রী ও সংসদ সদস্য। তিনি এরশাদ সরকারের মন্ত্রীসভার একাধিক মন্ত্রণালয়ের দায়িত্বপ্রাপ্ত মন্ত্রী ছিলেন। তিনি দিনাজপুর-৪ ও ঠাকুরগাঁও-২ আসন থেকে নির্বাচিত সাবেক সংসদ সদস্য।

প্রাথমিক জীবন
-------------

১৯২১ সালের ২৮ ফেব্রুয়ারি পঞ্চগড় জেলার আটোয়ারী উপজেলার মির্জাপুর গ্রামের সম্ভ্রান্ত মির্জা পরিবারে জন্মগ্রহণ করেন। ১৯৩৮ সালে তিনি ঠাকুরগাঁও ইংরেজি উচ্চ বিদ্যালয় (বর্তমানে ঠাকুরগাঁও সরকারি বালক উচ্চ বিদ্যালয়) থেকে ম্যাট্রিক পাস করেন। ১৯৪২ সালে কলকাতা বিশ্ববিদ্যালয় থেকে বিএ পাস করেন। দেশ বিভাগের পর তিনি ঠাকুরগাঁওয়ে স্থায়ীভাবে বসবাস শুরু করেন।

পরিবার
------

মির্জা রুহুল আমিনের পিতার নাম মির্জা আজিমউদ্দিন সরকার। মির্জা আমিনরা তিন ভাই, তার অপর দুই ভাই হচ্ছেন সাবেক সংসদ সদস্য ৪র্থ সংসদের স্পিকার মির্জা গোলাম হাফিজ ও এস আর মির্জা। মির্জা আমিনের তিন সন্তান, বড় ছেলে বাংলাদেশ জাতীয়তাবাদী দল (বিএনপি) এর বর্তমান মহাসচিব মির্জা ফখরুল ইসলাম আলমগীর, মেঝ ছেলে মির্জা ইকবাল আমিন ও ছোট ছেলে ঠাকুরগাঁও পৌরসভা মেয়র মির্জা ফয়সল আমিন।

কর্মজীবন
--------

ঠাকুরগাঁওয়ের পীরগঞ্জ হাই স্কুলের প্রধান শিক্ষক এবং ঠাকুরগাঁও হাই স্কুলের শিক্ষক ছিলেন তিনি।

রাজনৈতিক জীবন
-------------

১৯৬২-৬৬ সালে পরপর দুই বার পূর্ব পাকিস্তানের প্রাদেশিক আইন সভার সদস্য নির্বাচিত হন। তিনি ঠাকুরগাঁও পৌরসভায় দীর্ঘ ১৭ বছর মেয়র হিসেবে দায়িত্ব পালন করেন। 

১৯৭১ সালের মহান মুক্তিযুদ্ধে পাকবাহিনীর সহযোগী ও যুদ্ধাপরাধের দায়ে স্বাধীন বাংলাদেশে গ্রেপ্তার হন এবং খুন, লুন্ঠন ও অগ্নিসংযোগে অভিযোগ থাকায়, বঙ্গবন্ধুর সাধারণ ক্ষমা ও তার কারামুক্তি লাভ হয় নি, কিন্তু জেনারেল জিয়াউর রহমানের নির্বাহী আদেশে কারামুক্তি হলে পুনরায় রাজনীতিতে প্রতিষ্ঠিত হয়ে ১৯৭৯ সালে তিনি দিনাজপুর-৪ ও ১৯৮৮ সালে ঠাকুরগাঁও-২ আসন থেকে জাতীয় সংসদ সদস্য নির্বাচিত হন। তিনি বাংলাদেশ সরকারের মন্ত্রীসভার কৃষিমন্ত্রী, সমাজকল্যাণ মন্ত্রী এবং মৎস্য ও পশু সম্পদ মন্ত্রী হিসেবে দায়িত্ব পালন করেছেন।

মৃত্যু
------

মির্জা রুহুল আমিন ১৯৯৭ সালের ১৯ জানুয়ারি মৃত্যুবরণ করেন।

তথ্যসূত্র
---------

1. ↑  রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। *ঠাকুরগাঁও জেলার ইতিহাস* (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ২৪৫। আইএসবিএন 978-9843446497।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  "মির্জা রুহুল আমিন - Golden Bangladesh"। *www.goldenbangladesh.com*। ২০১৯-০২-১২ তারিখে মূল থেকে আর্কাইভ করা। সংগ্রহের তারিখ ২০১৯-০৩-১০।
3. ↑
4. ↑  BanglaNews24.com। "ঠাকুরগাঁও পৌরসভা নবনির্বাচিত মেয়র-কাউন্সিলরদের দায়িত্ব গ্রহণ :: BanglaNews24.com mobile"। *banglanews24.com* (ইংরেজি ভাষায়)। সংগ্রহের তারিখ ২০১৯-০৩-১০।
5. ↑  "মির্জা পরিবারের ঐতিহ্য রক্ষা করলো ফয়সাল আমিন"। *jagonews24.com*। সংগ্রহের তারিখ ২০১৮-১২-২৪।
**ব্রিটানিয়া বিশ্ববিদ্যালয়** কুমিল্লার জেলার পাদুয়ার বাজার, বিশ্বরোডে অবস্থিত একটি বেসরকারি বিশ্ববিদ্যালয়। বিশ্ববিদ্যালয়টি ১৬ই নভেম্বর ২০১২ সালে এর কার্যক্রম শুরু করার অনুমতি লাভ করে।

অনুমোদন ও স্বীকৃতি
------------------

ব্রিটানিয়া বিশ্ববিদ্যালয় বেসরকারি বিশ্ববিদ্যালয় আইন ২০১০ এর অধীনে বিশ্ববিদ্যালয় মঞ্জুরি কমিশন, শিক্ষা মন্ত্রণালয় ও গণপ্রজাতন্ত্রী বাংলাদেশ সরকারের অনুমোদন লাভ করে। ব্রিটানিয়া বিশ্ববিদ্যালয় কুমিল্লা জেলায় প্রতিষ্ঠিত তৃতীয় বিশ্ববিদ্যালয়। প্রখ্যাত শিক্ষাবিদ ডক্টর এম সামসুল হক কর্তৃক প্রতিষ্ঠিত বেসরকারি বিশ্ববিদ্যালয় দি ইউনিভার্সিটি অফ কুমিল্লা (ইউনিক) ছিল এতদঞ্চলে প্রতিষ্ঠিত প্রথম বিশ্ববিদ্যালয়। দি ইউনিভার্সিটি অফ কুমিল্লা ২০০৫ সালে বিশ্ববিদ্যালয় মঞ্জুরি কমিশন দ্বারা বন্ধ ঘোষণা হওয়ার পর ২০০৬ সালে সরকারি বিশ্ববিদ্যালয়, কুমিল্লা বিশ্ববিদ্যালয় প্রতিষ্ঠিত হয়। কুমিল্লা ভিক্টোরিয়া কলেজ ও কুমিল্লা বিশ্ববিদ্যালয়ে স্নাতক ও বিভিন্ন উচ্চতর ডিগ্রী নেয়ার সুবিধা থাকলেও সীমিত সংখক আসন সংখ্যার কারণে কুমিল্লায় আরেকটি বিশ্ববিদ্যালয়ের প্রয়োজনীয়তা দেখা দেয়। অবশেষে ২০১২ সালে ব্রিটানিয়া বিশ্ববিদ্যালয় প্রতিষ্ঠার মাধ্যমে কুমিল্লা ও এর আশেপাশের অঞ্চলের বিপুল শিক্ষার্থীদের উচ্চশিক্ষা লাভের পথ সুগম হয়।

আচার্য ও উপাচার্য
-----------------

গণপ্রজাতন্ত্রী বাংলাদেশ সরকারের রাষ্ট্রপতি জনাব মোহাম্মদ সাহাবুদ্দিন ব্রিটানিয়া বিশ্ববিদ্যালয়ের আচার্য ও অধ্যাপক ড.সুরজিৎ সর্ববিদ্যা ব্রিটানিয়া বিশ্ববিদ্যালয়ের উপাচার্য পদে ১৩ আগষ্ট ২০২৩ থেকে দায়িত্ব পালন করছেন ।

স্নাতক ও স্নাতকোত্তর কোর্সসমূহ
------------------------------

ব্রিটানিয়া বিশ্ববিদ্যালয়ে ১০টি স্নাতকোত্তর কোর্স প্রচলিত রয়েছে। কোর্সগুলো হল, মাস্টার অফ বিজনেস এ্যাডমিনিস্ট্রেশন, এক্সিকিউটিভ মাস্টার অফ বিজনেস এ্যাডমিনিস্ট্রেশন, মাস্টার ইন কম্পিউটার সায়েন্স এ্যান্ড ইঞ্জিনিয়ারিং, এলএলএম, এলএল.এম, এলএলবি, মাস্টার ইন ইংলিশ, এমএসএস ইন এ্যাপ্লাইড ইংলিশ, এমএসএস ইন এ্যাপ্লাইড সোশিয়লজি, এমএসএস ইন ইকনমিক্স।

ব্রিটানিয়া বিশ্ববিদ্যালয়ে প্রচলিত স্নাতক কোর্সগুলো হল, বিএসসি ইন কম্পিউটার সায়েঞ্জ এ্যান্ড ইঞ্জিনিয়ারিং, বিএসসি ইন কম্পিউটার সায়েন্স এ্যান্ড ইঞ্জিনিয়ারিং (ডিপ্লোমা প্রকৌশলীদের জন্য), ব্যাবসায় প্রশাসন, এলএলবি, বিএ অনার্স ইন ইংলিশ, বিএ অনার্স ইন ইকনমিক্স।

আরও দেখুন
---------

* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

তথ্যসূত্র
---------

1. ↑  "The Private University Act, 2010: Would the barking dog bite?"। *Law and Our Rights*। The Daily Star। ১৫ জানুয়ারি ২০১১। ১১ মে ২০২১ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।
2. ↑  "Britannia University - About Britannia University"। *www.britannia.ac*। ১২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট
**মুনেম ওয়াসিফ** (জন্ম ১১ এপ্রিল ১৯৮৩) বাংলাদেশী ফটোগ্রাফার

জন্ম পরিচিত
-----------

মুনেম ওয়াসিফ ১১ এপ্রিল ১৯৮৩ সালে কুমিল্লায় জন্মগ্রহণ করেন তার গ্রামের বাড়ি কুমিল্লার ব্রাহ্মণপাড়া উপজেলার মিরপুরে। তার পিতা বাংলাদেশ সরকারের সাবেক আইন বিচার ও সংসদ বিষয়ক মন্ত্রী মরহুম আবদুল মতিন খসরু।

জীবনী
-----

মুনেম ওয়াসিফ বাংলাদেশের ডকুমেন্টারি ফটোগ্রাফার। তিনি ২০০৩ সাল থেকে এজেন্সি ভের প্রতিনিধি , এখন পাঠশালা দক্ষিণ এশিয়ান মিডিয়া একাডেমিতে ডকুমেন্টারি ফটোগ্রাফির শিক্ষক। 

২০০৭ সালে তিনি ওয়ার্ল্ড প্রেস ফটো জোপ সোয়ার্ট মাস্টারক্লাসের জন্য নির্বাচিত হয়েছিলেন  । ২০০৮ সালে, তিনি ভিসা ড্রড সি'র সিটি অফ পার্পিগানান ইয়ং রিপোর্টারস অ্যাওয়ার্ড জিতেছিলেন। সে বছর, তিনি সম্পর্কিত ফটোগ্রাফির জন্য আন্তর্জাতিক পুরস্কার, ফেব্রিকা পুরষ্কারে অনূর্ধ্ব -২০ এর জন্য এফ ২৫ জিতেছিলেন। পরের বছর, তিনি বাংলাদেশের উত্তর-পশ্চিম অঞ্চলের জল সঙ্কট নিয়ে কাজ করার জন্য প্রিক্স পিকেট কমিশন থেকে ভূষিত হন। 

তার কর্ম বিশ্বজুড়ে প্রদর্শিত হয়েছে, মুসিয়ে দে ল্যালিসি, এবং সুইজারল্যান্ডের ফোটোমসিয়াম উইন্টারথার, ইরানের ইসলামিক ওয়ার্ল্ডের আন্তর্জাতিক ফটোগ্রাফি দ্বিবার্ষিকী, জাপানের টোকিও মেট্রোপলিটন যাদুঘর, কুনস্টাল যাদুঘর এবং নর্ডারলিচত উৎসব  নেদারল্যান্ডসে, কম্বোডিয়ায় অ্যাংকার ফটো উৎসব, লন্ডনের হোয়াইটচ্যাপেল গ্যালারী, প্যালিস ডি টোকিও, ভিসা ফ্রান্সে ভিজার , এবং বাংলাদেশের ছবি মেলা, । 

ওয়াসিফের ফটোগুলি লে ম্যান্ডে ২, সানডে টাইমস ম্যাগাজিন, দ্যা গার্ডিয়ান  , পলিটিকেন, আইও ডোনা, মেরে, ডু, ডেজস জাপান, ল স্প্রেসো, লিবারেশন, কুরিয়ার ইন্টারন্যাশনাল, ছবি, ফটোগ্রাফির ব্রিটিশ জার্নাল, লেন্সক্ল্যাচারে প্রকাশিত হয়েছে , ফটো জেলা নিউজ এবং জোনজারো  পাঠশালা থেকে স্নাতক শেষ করার পরে ওয়াসিফ বাংলাদেশের ডেইলি স্টার সংবাদপত্রের ফিচার ফটোগ্রাফার হিসাবে কেরিয়ার শুরু করেছিলেন।

প্রকাশনী
--------

* *বাংলাদেশ স্টাডিং অন দ্যা এইডজ.* সি ডি পি, ফ্রান্স ২০১৮, আইএসবিএন ৯৭৮-২৩৫১৩০০২২০
* *অন্ডার দ্যা ব্যাননা ট্রি .* পাঠশালা, বাংলাদেশ ২০১০, আইএসবিএন ৯৭৮-৯৮৪-৩৩-৩৪৪৪-২
* *স্টিস্ট ফটোগ্রাফি নাউ.*লন্ডন: থমেস & হুডসন, ২০১০, আইএসবিএন ৯৭৮০৫০০২৮৯০৭৫
* *লারমেস সেল্স.* , ফ্রান্স ২০১১, আইএসবিএন ৯৭৮-২-৯১৯৪৩৬-০১-৯

পুরস্কার ও প্রদর্শনী
--------------------

* সাগামাই এশিয়ান পুরস্কার,, জাপান. ২০১০
* পিক্স পিকেট ২০১০ ফ্রান্স
* সিটি অফ পেরাগন ইয়ং এওয়ার্ড, ফ্রান্স, ২০০৮
* এফ ২৫ , ইটালি, ২০০৮

তথ্যসূত্র
---------

1. ↑  VU, Agence। "Agence VU - Munem Wasif"। *www.agencevu.com*। ২০১৬-০৬-৩০ তারিখে মূল থেকে আর্কাইভ করা। সংগ্রহের তারিখ ২০১৬-০৬-৩০।
2. ↑  "Faculty at Pathshala, South Asian Media Academy, 2012"। ১২ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৯।
3. ↑  City of Perpignan Young Reporter’s Award, 2008.   ওয়েব্যাক মেশিনে আর্কাইভকৃত ২৬ আগস্ট ২০১২ তারিখে.
4. ↑  Prix Pictet Commission. 2008
5. ↑  "Munem Wasif"। *www.noorderlicht.com*। ২০১৬-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৬-০৬-৩০।
6. ↑  "Salt Water Tears in Chobimela, International festival of photography, 2009."। ৭ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৯।
7. ↑  Anam, Tahmima (২০০৯-০৬-১৯)। "Tahmina Anam on the flooded people of South Bangladesh"। *the Guardian*। সংগ্রহের তারিখ ২০১৬-০৬-৩০।
8. ↑  "Tainted Tea :: Munem Wasif"। *v1.zonezero.com*। সংগ্রহের তারিখ ২০১৬-০৬-৩০।
9. ↑  "Water Commission"। *www.prixpictet.com*। সংগ্রহের তারিখ ২০১৯-০৫-০৯।
**হাসান তাহসিন পাশা** (উসমানীয় তুর্কি: u১৮৫৯ – ১৯৩০) ছিলেন একজন উসমানীয় আমলা এবং পাশা । তিনি ১৮৯৪ থেকে ১৯০৮ সাল পর্যন্ত উসমানীয় সুলতান দ্বিতীয় আব্দুল হামিদের প্রথম সচিব হিসেবে দায়িত্ব পালন করেন।

জীবনী
-----

১৮৯৪ সালের নভেম্বর মাসে তিনি এই পদে নিযুক্ত হন এবং সাব্লাইম পোর্টের রাজনীতিতে একজন প্রভাবশালী ব্যক্তিত্ব হয়ে ওঠেন। তাওফিক বের (বিরেন) সাক্ষ্য অনুসারে, তিনি সুলতানের উপর আহমদ ইজ্জত আবিদের প্রভাব হ্রাস করার প্রয়াসে, উজিরে আজম পদে মুহাম্মাদ ফরিদ পাশাকে নিয়োগের ক্ষেত্রে গুরুত্বপূর্ণ ভূমিকা পালন করেছিলেন। এই রাজনৈতিক জোট দীর্ঘস্থায়ী ছিল না, ফরিদ পাশার ছেলে উল্লেখ করেছেন যে তার বাবা তাহসিন পাশাকে "কারা তাহসিন" (অর্থাৎ "কালো তাহসিন") ডাকনাম দিয়েছিলেন, আংশিকভাবে তার বর্ণের কারণে, কিন্তু মূল কারণ ছিল "এই লোকটি, যিনি ভয় পেয়েছিলেন। তার অবস্থান এবং যার সীমাহীন উচ্চাকাঙ্ক্ষা ছিল, [তার] পিতার প্রতি বিদ্বেষপূর্ণ ছিল"। তাহসিন পাশা নিজেও তার স্মৃতিচারণে মুহাম্মাদ ফরিদ পাশাকে ভণ্ডামি এবং অযোগ্যতার জন্য অভিযুক্ত করেছেন। তার নিজের প্রতিদ্বন্দ্বী দল ছিল, এই সময়ের মধ্যে পোর্টে প্রভাবের জন্য প্রতিদ্বন্দ্বিতা করেছিল। তার দলে বেদিরহানি পরিবারের বিশিষ্ট সদস্যদের অন্তর্ভুক্ত ছিল, যেমন আলী শামিল পাশা এবং রিদওয়ান ইসমাইল পাশা ।

তরুণ তুর্কিদের দ্বারা তাকে "সেরহাফিয়ে" ("প্রধান তথ্যদাতা", দেশীয় গোয়েন্দা সংস্থা উমুর-উ হাফিয়ের দিকে লক্ষ্য করে) ডাকনাম দেওয়া হয়েছিল। তরুণ তুর্কি বিপ্লবের মাধ্যমে ঐক্য ও প্রগতি সমিতির ক্ষমতায় উত্থানের পরিপ্রেক্ষিতে, আবদুল হামিদ তাহসিন পাশাকে তার পদ থেকে বরখাস্ত করতে বাধ্য হন, ৪ আগস্ট ১৯০৮ সালে তাকে জেওয়াদ পাশা প্রতিস্থাপন করেন।

তিনি জাতিগত তুর্কি বংশোদ্ভূত ছিলেন এবং শুধুমাত্র তুর্কি ভাষায় কথা বলতেন। *আবদুল হামিদ ভে ইলদিজ হাতিরালারি* ("আব্দুলহামিদ এবং ইলদিজ প্রাসাদের স্মৃতি") শিরোনামের তাঁর স্মৃতিকথাগুলি দ্বিতীয় আবদুল হামিদের অধীনে রাজকার্যের জীবন বিবরণ দেওয়ার জন্য একটি গুরুত্বপূর্ণ প্রাথমিক উৎস হিসাবে কাজ করে।

জনপ্রিয় সংস্কৃতিতে
-------------------

২০১৭ থেকে ২০২১ পর্যন্ত, তাকে টিআরটির Payitaht: Abdülhamid ধারাবাহিকে অভিনেতা বাহাদির ইয়েনিশেহিরলিওগলু চিত্রিত করেছিলেন।

তথ্যসূত্র
---------

1. 1 2  *Making a living in Ottoman Anatolia*। BRILL। ২০২১। পৃষ্ঠা 184–185। আইএসবিএন 9789004466975।
2. ↑  Akyıldız, Ali (২০০৪)। *Osmanlı bürokrasisi ve modernleşme*। İletişim Yayınları। পৃষ্ঠা 168। আইএসবিএন 9789750502552।
3. ↑  Henning, Barbara (২০১৮)। *Narratives of the History of the Ottoman-Kurdish Bedirhani Family in Imperial and Post-Imperial Contexts*। University of Bamberg Press। আইএসবিএন 9783863095512।
4. 1 2  Çağalı-Güven, Gül (১৯৯১)। *II. Abdülhamid'in sadrazamları Kamil Paşa ve Said Paşa'nın anıları polemikleri : belgelerle Mısır, Ermeni-Kürt, Doğu Rumeli meseleleri* (Turkish ভাষায়)। ARBA। পৃষ্ঠা 401। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  Özbek, Nazif (২০১৮)। *Osmanlı İmparatorluğu'nda Sosyal Devlet: Siyaset, İktidar ve Meşrutiyet 1876-1914*। İletişim Yayınları। পৃষ্ঠা 117। আইএসবিএন 9789750525971।
6. ↑  BOA, HH. SAİD.d, no:1, s. 201.
**রিয়োকো ইকেদা** (ইকেদা রিয়োকো, জন্ম ১৮ ডিসেম্বর, ১৯৪৭) একজন জাপানি মাঙ্গাকা এবং গায়ক। কোনও কোনও ব্যাক্তির মতে তিনি ইয়ার ২৪ গ্রুপে অন্তর্ভুক্ত যদিও তা নিয়ে বিতর্ক আছে কারন তার রচনায় অভ্যন্তরীণ মনোবিজ্ঞানের চেয়ে মহাকাব্যের গল্পের উপর বেশি মনোনিবেশ করা হয়। তিনি ১৯৭০-এর দশকে সবচেয়ে জনপ্রিয় জাপানি কমিক শিল্পী ছিলেন, যিনি দ্য রোজ অফ ভার্সাই এর জন্য সর্বাধিক পরিচিত ছিলেন।

শিক্ষা
------

ইকেদা দর্শন বিষয়ে পড়াশুনা এবং উচ্চশিক্ষা নিয়েছেন। তিনি জাপানের ডেমোক্রেটিক ইয়ুথ লীগের সদস্য ছিলেন।  কিন্তু পরে তিনি তার সদস্যপদ থেকে ইস্তফা দেন।

কর্মজীবন
--------

দর্শন অধ্যয়নরত অবস্থায় ইকেদা *কাশিহোন্যা* পত্রিকায় মাঙ্গা প্রকাশ করা শুরু করেন।  তিনি ১৯৬৭ সালে *বারা ইয়াশিকি নো শোজো* মাঙ্গার মাধ্যমে আত্মপ্রকাশ করেন। 

ইকেদা অনেক শোজো মাঙ্গা লিখেছেন এবং চিত্রিত করেছেন। তার মাঙ্গার মধ্যে অনেকগুলি ঐতিহাসিক ঘটনার উল্লেখ দেখা যায়, যেমন ফরাসি বিপ্লব বা রাশিয়ান বিপ্লব ইত্যাদি। তার মাঙ্গার বিদেশী পটভূমিকা এবং স্বতন্ত্র বিষ্যের ব্যবহার তার রচিত *দ্য রোজ অফ ভার্সাই* এবং *অরফিয়াস নো মাডোকে* বিশাল সাফল্য এনে দিয়েছে। 

তার সবচেয়ে বিখ্যাত মাঙ্গা হল *দ্য রোজ অফ ভার্সাই*, যা ইউরোপে *লেডি অস্কার* নামেও পরিচিত। এই মাঙ্গা ল্ঘুভাবে ফরাসি বিপ্লবের উপর ভিত্তি করে রচিত। *দ্য রোজ অফ ভার্সাই* -এর উপর ভিত্তি করে বেশ কয়েকটি তাকারাজুকা মিউজিক্যাল এবং একটি অ্যানিমে সিরিজ এবং একটি লাইভ-অ্যাকশন চলচ্চিত্র তৈরি করা হয়েছে। *রোজ অফ ভার্সাই* শেষ হওয়ার পর, ইকেদা আসাহি *শিম্বুনের* জন্য নিবন্ধ লিখেছিলেন। ২০০০-এর দশকে ইকেদা একটি সঙ্গীত বিদ্যালয়ে অধ্যয়ন করেন এবং একজন গায়ক হিসাবে তার কর্মজীবন শুরু করেন। তার স্বর সোপ্রানো রেঞ্জে স্থিত।  তিনি ১৯৯৯ সালে স্ক্রিপ্ট লেখক হিসাবে কমিক শিল্পে প্রত্যাবর্তন করেন  তার সাম্প্রতিক মাঙ্গার মধ্যে রয়েছে *ডের রিং দেস নিবেলুঙ্গেন* । এটি রিচার্ড ওয়াগনারের লেখা অপেরার একটি মাঙ্গা সংস্করণ।

২০০৮ সালে তিনি ফ্রান্সের জাপানের সাংস্কৃতিক সচেতনতামূলক অবদানের জন্য ফ্রান্সের ন্যাশনাল অর্ডার অফ দ্য লিজিয়ন অফ অনার সম্মান পেয়েছিলেন,  এবং তিনি 2011 অ্যাঙ্গুলেমে আন্তর্জাতিক কমিকস উতসব- এর অতিথি ছিলেন।

তথ্যসূত্র
---------

1. ↑  Thorn, Matt (২০০৫)। "A History of Manga"। এপ্রিল ১৫, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ২, ২০০৮।
2. ↑  Anan, Nobuko (ফেব্রুয়ারি ২০১৪)। "*The Rose of Versailles*: Women and Revolution in Girls' Manga and the Socialist Movement in Japan" (পিডিএফ): 41–63। ডিওআই:10.1111/jpcu.12107।
3. ↑  "Japanese readers lap up comic books"। *Reuters*। Red Deer Advocate। অক্টোবর ২৩, ১৯৮৩।
4. 1 2  "Riyoko Ikeda"। *Lambiek Comiclopedia*। সংগ্রহের তারিখ মার্চ ২৪, ২০২১।
5. ↑  Halldór Stefánsson (1994). "Foreign myths and sagas in Japan: the academics and the cartoonists" in *Beyond Boundaries: Understanding, Translation and Anthropological Discourse*, p. 88, edited by Gísli Pálsson. Berg Publishers. আইএসবিএন ১-৮৫৯৭৩-০২১-৩
6. 1 2  Fallaix, Olivier (নভেম্বর ১৭, ২০১০)। "Riyoko Ikeda au festival d'Angoulême" (ফরাসি ভাষায়)। Animeland। নভেম্বর ২০, ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৬, ২০১৬।
7. ↑  "Historia de Amour — Riyoko Ikeda fanlisting"।
8. ↑  "Rose of Versailles' Ikeda Receives France's Top Honor"। *Anime News Network*। মার্চ ১২, ২০০৯। সংগ্রহের তারিখ জুলাই ১১, ২০০৯।
**রাষ্ট্রীয় জনতা পার্টি** ছিল ভারতের গুজরাতের একটি রাজনৈতিক দল। এটি ভারতীয় জনতা পার্টির একটি বিভক্ত দল ছিল। এই দলের নেতৃত্বে ছিলেন শঙ্করসিংহ ভাঘেলা এবং দিলীপ পারিখ। পরে এটি বিলুপ্ত হয়ে যায় এবং এর নেতারা ভারতীয় জাতীয় কংগ্রেসে যোগ দেন।

১৯৯৫ সালে বিজেপি ১৮২-সদস্যের বিধানসভার মধ্যে ১২১ জন বিধায়কের সংখ্যাগরিষ্ঠতা জিতেছিল, যারা তাদের নেতা হিসাবে শঙ্করসিংহ ভাঘেলাকে পছন্দ করেছিলেন। নরেন্দ্র মোদী কেশুভাই প্যাটেলকে পছন্দ করে ভাঘেলাকে পিছনে ফেলেছিলেন এবং পরবর্তী ঘটনাগুলির জন্য দায়ী বলে মনে করা হয়। যাইহোক, বিজেপি নেতৃত্ব কেশুভাই প্যাটেলকে মুখ্যমন্ত্রী হিসাবে বসায় এবং ভাঘেলার সমর্থন ধীরে ধীরে ক্ষয় হয়ে যায়।

১৯৯৫ সালের সেপ্টেম্বরে ভাঘেলা ৪৭ জন বিধায়কের সমর্থন নিয়ে বিজেপি নেতৃত্বের বিরুদ্ধে বিদ্রোহ করেছিলেন। ভাঘেলা মে ১৯৯৬ সালের লোকসভা নির্বাচনে গোধরা আসন হারান এবং শীঘ্রই সুরেশ মেহতার সরকারকে পতন করে তার সমর্থকদের সাথে ভারতীয় জনতা পার্টি ছেড়ে যান। তিনি রাষ্ট্রীয় জনতা পার্টি নামে তার নিজস্ব দল গঠন করেন এবং ১৯৯৬ সালের অক্টোবরে ভারতীয় জাতীয় কংগ্রেসের সমর্থনে মুখ্যমন্ত্রী হন।

তিনি ১৯৯৭ সালের গোড়ার দিকে রাধনপুর আসন থেকে গুজরাত বিধানসভার উপনির্বাচনে জিতেছিলেন। কিন্তু ১৯৯৭ সালের অক্টোবরে গুজরাতে চলমান রাজনৈতিক অস্থিরতার সময় তাকে মুখ্যমন্ত্রীর পদ থেকে পদত্যাগ করতে হয়েছিল এবং তার সহ-বিদ্রোহী প্রাক্তন বিজেপি বিধায়ক দিলীপ পারিখ ভাঘেলার অনিচ্ছুক আশীর্বাদে মুখ্যমন্ত্রী হন। এমনকি পারিখের সরকারও দীর্ঘস্থায়ী হয়নি এবং ১৯৯৮ সালে গুজরাত বিধানসভার জন্য নতুন নির্বাচন ডাকতে হয়েছিল। ভাঘেলা এই নির্বাচনে প্রতিদ্বন্দ্বিতা করেননি। তিনি তার নতুন দল ভারতীয় জাতীয় কংগ্রেসের সাথে একীভূত করেন।

তথ্যসূত্র
---------


1. ↑  BJP bounces back in Gujarat after giving RJP and Congress a drubbing
2. ↑  Vaghela party merges into Congress
3. ↑  
Nag, Kingshuk (২০১৩)। *The NaMo Story - A Political Life*। Roli Books। পৃষ্ঠা 62–65। আইএসবিএন 978-8174369383।
4. ↑  [  ওয়েব্যাক মেশিনে আর্কাইভকৃত ২০ আগস্ট ২০১৮ তারিখে
5. ↑  Vaghela recalls the miles he journeyed with Modi
6. ↑  Modi vs Keshubhai vs Vaghela: The RSS connection
7. ↑  5 things Narendra Modi's friend turned foe Shankersinh Vaghela
**নিউ এম্পায়ার সিনেমা** হল কলকাতার নিউ মার্কেট এলাকায় শ্রীরাম আর্কেটের উল্টোদিকে হুমায়ুন প্লেসে অবস্থিত একটি সিঙ্গল স্ক্রিন সিনেমা হল। এই হলটি লাইটহাউস সিনেমার কাছে অবস্থিত।

ইতিহাস
------

নেপালের প্রাক্তন স্বরাষ্ট্রমন্ত্রী শামসের জং বাহাদুর রানা কলকাতায় ৪৫টি সম্পত্তি কিনেছিলেন। তার মধ্যে একটি ছিল নিউ এম্পায়ার থিয়েটার। 
নিউ এম্পায়ার সিনেমা অডিটোরিয়ামটি স্থাপিত হয়েছিল ১৯৩২ সালে। এই থিয়েটারের প্রধান নকশাকার ছিলেন এ. ডে বইস শ্রোসব্রি। সেই সময়ে এখানে ব্যালে ও নাটক মঞ্চস্থ হল ইয়েহুদি মেনুহিন, জুবিন মেহতা, উদয় শংকর, অমলা শংকর, বহুরূপী প্রমুখেরা এখানে অনুষ্ঠান করেছিলেন। ১৯৩২ সালে রবীন্দ্রনাথ ঠাকুরের পরিচালনায় *নটীর পূজা* এখানেই চলচ্চিত্রায়িত হয়েছিল।

১৯৬০-এর দশকের গোড়ার দিকে এখানে নাটকের পাশাপাশি সিনেমা দেখানো শুরু হয়। এই দশকের শেষ দিকেই এই হলটি পুরোদস্তুর সিনেমা হলে রূপান্তরিত হয়।

বর্তমান অবস্থা
--------------

২০০২ সালে এই হলের নিকটবর্তী লাইটহাউস হলটি বন্ধ করে দেওয়া হয়। তবে ২০১২ সালের জুলাই মাসের তথ্য অনুসারে, নিউ থিয়েটার চালু আছে। বর্তমানে এই হলটি ১০০০ দর্শকাসন-বিশিষ্ট। হল কর্তৃপক্ষ ডোমিনোজ, কেএফসি, ব্যারিস্তা প্রভৃতি খাবারের দোকান চালানোর মাধ্যমে তাদের আর্থিক সামর্থ্য ধরে রেখেছে।

পাদটীকা
-------

1. 1 2 3 4  "Rise and fall of dream theatres"। *Telegraph Calcutta*। Monday , July 2 , 2012। সংগ্রহের তারিখ 22 August 2012।  এখানে তারিখের মান পরীক্ষা করুন: `|তারিখ=` (সাহায্য)
2. ↑  "New Empire Kolkata Location"। OneIndia। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১২।
3. ↑  "Natir Pooja completes 80 years"। *Indian Express*। ২২ আগস্ট ২০১২। সংগ্রহের তারিখ ২২ আগস্ট ২০১২।

| * দে
* স
কলকাতার সিনেমা হল |
| --- |
| সিঙ্গল স্ক্রিন | 
* চ্যাপলিন
* গ্লোব
* জ্যোতি
* লাইটহাউস
* মেট্রো
* নিউ এম্পায়ার
* প্যারাডাইস
* প্রিয়া
* রক্সি
* স্টার থিয়েটার

 |
| মাল্টি-স্ক্রিন | 
* আইনক্স
* নন্দন
* পিভিআর
* ফেম
* সিনেম্যাক্স
* বায়োস্কোপ
* বিগ সিনেমাজ
* ব্রডওয়ে
* লন্ডন প্যারিস

 |
দ্য **পিকচার হাউস** স্টাফোর্ড, স্টাফোর্ডশায়ার, ইংল্যান্ডের একটি পাব এবং ভূতপূর্ব চলচ্চিত্র প্রেক্ষাগৃহ। এটি ১৯১৩ সালে নির্মিত হয়েছিল এবং এটি একটি গ্রেড II তালিকাভুক্ত ভবন; তালিকায় ভবন সম্পর্কে বর্ণনা করা হয়েছে "প্রাথমিক সিনেমা প্রেক্ষাগৃহের অভ্যন্তরীণ বৈশিষ্ট্য ধরে রাখার একটি ভাল উদাহরণ।"

বর্ণনা
------

ইটের তৈরী ভবনটির সম্মুখে স্টুকো আছে, যেখানে একটি কেন্দ্রে অবস্থিত গ্যাবল এবং টিউডর শৈলীতে কাঠের ফ্রেমিং প্রয়োগ করা হয়েছে। ভবনটির প্রথম নির্মিত টিকেটঘর এখনো অপরিবর্তিতরূপে বিদ্যমান। মূল অডিটোরিয়ামে সাতটি প্বার্স বেলকনি আছে। অডিটোরিয়ামের ছাদ একটি পিপা'র অভ্যন্তরের মত নির্মিত।

ইতিহাস
------

ভবনটি ১৯১৩ সালে গুডালস পিকচারের জন্য নির্মিত হয়েছিল। ক্যাম্পবেল এবং ফেয়ারহার্স্ট এটির স্থপতি ছিলেন। ১৯১৪ সালের ২৩ ফেব্রুয়ারি এখানে *দ্য হাউস অফ টেম্পারলি* প্রদর্শিত হয়, যা ছিল এই প্রেক্ষাগৃহের প্রথম প্রদর্শিত চলচ্চিত্র। ১৯১৭ সালে সিনেম দেখানোর জন্য যন্ত্রাংশ স্থাপন করা হয়। পরে সবাক চলচ্চিত্রের জন্য নতুন করে সাজানো হয়। ১৯৩০ সালে প্রদর্শিত *দ্য লাস্ট অফ মিসেস চেইনি* এখানে প্রদর্শিত প্রথম সবাক চলচ্চিত্র।

১৯৩০ সালে এভারস্টন পরিবার প্রেক্ষাগৃহটি কিনেছিল। ১৯৯৫ সালের মার্চে এটি বন্ধ না হওয়া পর্যন্ত পরিবারটি ভবনটির যাবতীয় পরিচালনা করেছে। পেশাদার পাব পরিচালনা কোম্পানি অয়েদারস্পুন্স ভবনটির মালিকানা কিনে নেয় এবং ১৯৯৭ সালে 'পিকচার হাউজ' নাম বহাল রেখে তারা এখানে একটি পাব চালু করে।

তথ্যসূত্র
---------

1. 1 2 3  ঐতিহাসিক ইংল্যান্ড। "The Picture House (1290182)"। *ইংল্যান্ডের জন্য জাতীয় ঐতিহ্য তালিকা*। সংগ্রহের তারিখ ৯ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Picture House in Stafford, GB - Cinema Treasures"। *cinematreasures.org*। সংগ্রহের তারিখ ২০২২-০৭-১৪।
হাচি:এ ডগ টেল ২০০৯ সালে মুক্তিপ্রাপ্ত একটি ব্রিটিশ-আমেরিকান চলচ্চিত্র। জাপানের একটি সত্য ঘটনা অবলম্বনে চলচ্চিত্রটি তৈরি করা হয়েছে। ২০০৯ সালের ১৩ জুন 'সনি পিকচার্স এন্টারটেইনমেন্ট' এর ব্যানারে মুক্তি পায়।

আয়
---

'হাচি:এ ডগ টেল' সারা বিশ্বে ৪৬.৭ মিলিয়ন মার্কিন ডলার আয় করে।

কাহিনী সংক্ষেপ
--------------

বেডরিজে পরিবার নিয়ে থাকেন প্রোফেসর পার্কার উইলসন। একদিন কর্মস্থল থেকে ফেরার পথে তিনি দেখতে পান, একটা মালিকবিহীন কুকুরছানা(হাচিকো) উদ্দেশ্যহীন ভাবে রেলস্টেশনে হেঁটে বেড়াচ্ছে। কুকুরছানার ফুটফুটে চেহারা দেখে স্বভাবতই তার মায়া হয়, প্যাকিং বক্সে করে বাড়িতে নিয়ে আসেন তিনি। উদ্দেশ্য, দিনের আলো ফুটলে উপযুক্ত মালিকের সন্ধান করে তার হাতে তুলে দেয়া।

দিন গড়ায়, কেউ আর কুকুরের মালিকানা দাবী করেনা। দাবী করার কথাও না, আসল মালিক ততদিনে দেশ ছেড়ে অন্যত্র পাড়ি জমিয়েছে। ততদিনে পার্কার পরিবারের সবার সাথে হাচিকোর সম্পর্কও আরো গাঢ় হয়েছে, সিদ্ধান্ত নেয়া হয়, মালিকের খোঁজ আর করা হবেনা। পার্কার পরিবারের গ্যারেজে নতুন সদস্য হিসেবে আশ্রয় পায় সে।

প্রফেসর পার্কার একদিন তার এক জাপানী বন্ধুর কাছে নিয়ে যায় হাচিকোকে। সেই জাপানী বন্ধুই কুকুরটির নামকরণ করেন "হাচিকো", জাপানী ভাষায় যার অর্থ "আট"। আটকে জাপানে সৌভাগ্যের প্রতীক হিসেবে ধরা হয়।

পরিবারের সবার মধ্যে প্রফেসর পার্কার উইলসনের সাথে সম্পর্ক সবচেয়ে ভালো হাচিকোর। প্রতিদিন সকালে সে প্রফেসরকে রেলস্টেশনে এগিয়ে দিয়ে আসে। আবার, বিকেলবেলা প্রফেসরের ট্রেন আসার একটু আগে আগে গিয়ে রেলস্টেশনের চত্বরে বসে থাকে। প্রফেসর ট্রেন থেকে নামলে তার সাথে একত্রে বাড়ি ফেরে। এভাবে, রেলস্টেশনের পরিচিত মুখ হয়ে যায় হাচিকো। সবাই তাকে এক নামে চেনে। রেলস্টেশনের কফিশপের মালিক থেকে স্টেশনের সিকিউরিটি গার্ড, সবার কাছে ভীষণ পরিচিত সে।

এভাবেই কেটে যায় অনেকটা সময়। একদিন, ক্লাস চলাকালে, হার্ট এ্যাটাক করে মারা যান প্রফেসর পার্কার উইলসন। হাচিকো সেদিনও বরাবরের মত পড়ন্ত বিকেলে যায় প্রফেসরকে আনতে। ট্রেন থেকে সবাই নামে, প্রফেসর নামেনা। সারা রাত রেলস্টেশনে বসে থাকে সে। অসহায়ভাবে তাকিয়ে থাকে, স্টেশনের দিকে, পরিচিত মুখের আশায়। পরিচিত মুখ আর আসেনা।

এভাবে কেটে যায় দশটা বছর। ততদিনে, পার্কার পরিবারের অনেক অদলবদল হয়েছে। প্রফেসর পার্কারের মেয়ের বিয়ে হয়েছে। প্রফেসর পার্কারের স্ত্রী বেডরিজের বাড়ি বিক্রি করে অন্য কোথাও চলে গিয়েছেন। দশ বছর পরে তিনি ফিরেছেন, স্বামীর সমাধিস্থল দেখতে। ট্রেন থেকে নামতেই তিনি দেখলেন, হাচিকো রেলস্টেশনের নির্দিষ্ট জায়গায় বসে প্রিয় মানুষের মুখটা দেখার জন্যে উন্মুখ হয়ে তাকিয়ে আছে, চেহারায় স্পষ্ট বয়সের ছাপ। বৃদ্ধ হাচিকো বসে আছে প্রিয়জনের আশায়, পরিবারের লোকজন হয়তো প্রফেসরকে ভুলে গিয়েছে, হাচিকো ভোলেনি, সেজন্যেই তার নিরলস অপেক্ষা। এভাবেই একদিন, অপেক্ষা করতে করতে রেলস্টেশনের তার নির্দিষ্ট জায়গায় শেষ নিশ্বাস ত্যাগ করে সে।

বহিঃসংযোগ
---------

* *Hachi: A Dog's Tale* at the Internet Movie Database
* *Hachi: A Dog's Tale* at AllMovie
* *Hachi: A Dog's Tale* at Rotten Tomatoes
**নাঈম** একজন বাংলাদেশী চলচ্চিত্র অভিনেতা। ১৯৯১ সালে প্রয়াত বিখ্যাত পরিচালক এহতেশাম পরিচালিত ‘চাঁদনী’ ছবির মাধ্যমে চলচ্চিত্রে পা রাখেন নাঈম। তিনি তাঁর অভিনীত প্রায় সব চলচ্চিত্রে, তার স্ত্রী শাবনাজের সাথে অভিনয় করেন।

চলচ্চিত্র জীবন
--------------

পরিচালক এহতেশামের ‘চাঁদনী’ ছবির মাধ্যমে চলচ্চিত্রে একসঙ্গে পা রাখেন নাঈম ও শাবনাজ। এরপর তিনি ‘দিল’, ‘জিদ’, ‘অনুতপ্ত’, ‘সোনিয়া’, ‘সাক্ষাৎ’, ‘টাকার অহংকার’, ‘ফুল আর কাঁটা’, ‘চোখে চোখে’সহ অনেক ছবিতে অভিনয় করেন। নাঈম ও শাবনাজ একত্রে প্রায় ২১টির বেশি চলচ্চিত্রে অভিনয় করেছেন, তাঁদের একসঙ্গে অভিনীত শেষ ছবিটি হচ্ছে ‘ঘরে ঘরে যুদ্ধ’। নাঈম, ১৯৯৪ সালে নিজের প্রযোজনা প্রতিষ্ঠান নাঈম প্রডাকশন থেকে 'আগুন জ্বলে' প্রযোজনা করেন। নাঈম সর্বশেষ ‘মেয়েরাও মাস্তান' ছবিতে অভিনয় করেন।

ব্যক্তিগত জীবন
--------------

নাঈম ১৯৯৪ সালের ৫ অক্টোবর অভিনেত্রী শাবনাজকে বিবাহ করেন। তাঁদের দুই মেয়ে রয়েছে।

চলচ্চিত্র তালিকা
----------------

| বছর | চলচ্চিত্র | পরিচালক | ভূমিকা | সহশিল্পী | মন্তব্য |
| --- | --- | --- | --- | --- | --- |
| ১৯৯১ | *চাঁদনী* | এহতেশাম |  | শাবনাজ | অভিষেক চলচ্চিত্র এবং *চকোরীর* পুনঃনির্মাণ |
|  | *সোনিয়া* |  |  | শাবনাজ |  |
|  | *জিদ* |  |  | শাবনাজ |  |
|  | *ভালবাসা* |  |  | শাবনাজ |  |
|  | *দিল* |  |  | শাবনাজ |  |
|  | *অনুতপ্ত* |  |  | শাবনাজ |  |
|  | *সাক্ষাত* |  |  | শাবনাজ |  |
|  | *টাকার অহংকার* |  |  | শাবনাজ, হুমায়ুন ফরিদী |  |
|  | *ফুল আর কাটা* |  |  | শাবনাজ |  |
|  | *লড়াই* |  |  | চুমকি |  |
| ১৯৯৪ | *আগুন জ্বলে* |  |  | শাবনাজ | স্ব প্রযোজনা করেছেন |
|  | *ঘরে ঘরে যুদ্ধ* |  |  | শাবনাজ |  |
|  | *বিষের বাঁশী* |  |  | শাবনাজ |  |
|  | *চোখে চোখে* |  |  | শাবনাজ |  |

  

চাঁদনী, দিল, অনুতপ্ত, জিদ, সাক্ষাত, টাকার অহংকার, লাভ, ফুল আর কাঁটা, আগুন জ্বলে, বিষের বাঁশি, চোখে চোখে, ঘরে ঘরে যুদ্ধ, সোনিয়া, লড়াই, সুখের আশায়, মেয়েরাও মাস্তান। ন্যারেটর – নীল আঁচল

পুরস্কার এবং স্বীকৃতি
---------------------

* জাতীয় চলচ্চিত্র পুরস্কার[]

তথ্যসূত্র
---------

1. ↑  "চলচ্চিত্রে ফিরছেন শাবনাজ-নাঈম"। *প্রথম আলো*। সংগ্রহের তারিখ ১৯ আগস্ট ২০২০।
2. ↑  "নাঈম-শাবনাজ জুটির দাম্পত্য জীবনের সফল ২৩ বছরের গল্প"। *কালের কণ্ঠ*। সংগ্রহের তারিখ ১৯ আগস্ট ২০২০।
3. ↑  "নাঈম-শাবনাজের সংসার জীবনের ২৩ বছর"। *jagonews24.com*। সংগ্রহের তারিখ ১৯ আগস্ট ২০২০।
ভারতীয় লিপিতে, **দণ্ড** (সংস্কৃত: दण्ड **daṇḍa** "লাঠি")  একটি বিরাম চিহ্ন। গ্লিফ একটি একক উল্লম্ব স্ট্রোক নিয়ে গঠিত।

ব্যবহার
-------

দণ্ড একটি বাক্য বা লাইনের সমাপ্তি চিহ্নিত করে, যা সাধারণত ল্যাটিন বর্ণমালায় ব্যবহৃত একটি ফুলস্টপ (পিরিয়ড) এর সাথে তুলনীয়, এবং হিন্দি ও নেপালি ভাষায় পশ্চিমা বিরাম চিহ্নের সাথে একত্রে ব্যবহৃত হয়।

সংস্কৃত গ্রন্থে ব্যবহৃত একমাত্র বিরাম চিহ্ন হল দণ্ড এবং ডবল দণ্ড। প্রশ্ন বা বিস্ময়বোধক চিহ্ন চিহ্নিত করার জন্য কোন স্বতন্ত্র বিরাম চিহ্ন ব্যবহার করা হয় না, যা বাক্যের অন্যান্য দিক থেকে অনুমান করা আবশ্যক।

ছন্দোবদ্ধ পাঠে, শ্লোকগুলোকে সীমাবদ্ধ করতে একটি দ্বিগুণ দণ্ড ব্যবহার করা হয় এবং একটি পদ, লাইন বা অর্ধ-পদকে সীমাবদ্ধ করতে একটি একক দণ্ড ব্যবহার করা হয়। গদ্যে, ডাবল দণ্ড একটি অনুচ্ছেদ, একটি গল্প বা অংশের শেষ চিহ্নিত করতে ব্যবহৃত হয়।

কম্পিউটার এনকোডিং
-----------------

দেবনাগরী অক্ষরটি ইউনিকোডে কোড পয়েন্ট U+0964 (। ) এ পাওয়া যায়। "ডাবল দণ্ড" U+0965 (॥) ইউনিকোড স্ট্যান্ডার্ড বাংলা, তেলেগু, ওড়িয়া এবং অন্যান্যের মতো অন্যান্য ভারতীয় লিপিতেও এই অক্ষরটি ব্যবহার করার পরামর্শ দেয়। প্রতিটি ইন্ডিক স্ক্রিপ্টের জন্য আলাদাভাবে এনকোডিং করার প্রস্তাব করা হয়েছিল, কিন্তু ২০২০ সাল পর্যন্ত এই প্রস্তাবটি বাস্তবায়িত হয়নি।

দণ্ড এবং অনুরূপ অক্ষরগুলো কিছু স্ক্রিপ্টের জন্য আলাদাভাবে এনকোড করা হয়েছে যেখানে এর উপস্থিতি বা ব্যবহার দেবনাগরী থেকে উল্লেখযোগ্যভাবে আলাদা। এর মধ্যে রয়েছে অলঙ্করণ সহ ফর্মগুলি, যেমন রগ্যা গ্রাম শাদ।

ISCII দণ্ডকে 0xEA এ এনকোড করে।

আরো দেখুন
---------

* উল্লম্ব বার

পাদটীকা
-------

1. ↑  Other terms used in various languages for variants of daṇḍa include *kaan* (or *khan*), *shad* (or *shya*), *carik siki* (doubled to *carik pareren*), *ta-rol*, *mucaad*, *pada lingsa* (doubled to *pada lungsi*) and *section (mark)*.

তথ্যসূত্র
---------

1. 1 2  "UTN #33: Dandas and More Dandas"। *www.unicode.org*। ২০১৯-১২-২৯ তারিখে মূল থেকে আর্কাইভ করা। সংগ্রহের তারিখ ২০২০-১১-২৬।
2. 1 2 3 4  A.M. Ruppel (২০১৭)। *The Cambridge Introduction to Sanskrit* (English ভাষায়)। Cambridge University Press। পৃষ্ঠা 33। আইএসবিএন 978-1107088283। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  *The Unicode® Standard Version 13.0 – Core Specification* (পিডিএফ)। The Unicode Consortium। ২০২০। পৃষ্ঠা 278। আইএসবিএন 978-1-936213-26-9। ২০২০-১০-০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-১১-২৬।
4. ↑  "Public Review Issue #59"। *www.unicode.org*। ২০১৯-১২-৩০ তারিখে মূল থেকে আর্কাইভ করা। সংগ্রহের তারিখ ২০২০-১১-২৬।

বহি সংযোগ
---------

* উইকিঅভিধানে danda-এর আভিধানিক সংজ্ঞা পড়ুন।
* উইকিঅভিধানে दण्ड-এর আভিধানিক সংজ্ঞা পড়ুন।
একই নামের ভিন্ন ব্যক্তির জন্য মোহাম্মদ সেলিম (দ্ব্যর্থতা নিরসন) দেখুন।

**মোহাম্মদ সেলিম** (জন্ম: ১৫ অক্টোবর, ১৯৮১) খুলনার ফেরিঘাট এলাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি।

দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও, ডানহাতে ব্যাটিংয়ে সক্ষমতা দেখিয়েছেন তিনি। সমগ্র খেলোয়াড়ী জীবনে দুইটি টেস্ট ও একটি একদিনের আন্তর্জাতিকে অংশ নিয়েছেন।

প্রারম্ভিক জীবন
---------------

বাংলাদেশ অনূর্ধ্ব-১৯ ক্রিকেট দলে খেলেছেন। ঘরোয়া ক্রিকেটে ২০০০-০১ মৌসুমে খুলনা বিভাগের প্রতিনিধিত্ব করেছেন তিনি। এ সময় দল নির্বাচকমণ্ডলীর মর্জির উপর নির্ভর করে দল গঠিত হতো। ২০০৩ সালের বিশ্বকাপ বিতর্ক এবং পরবর্তীতে দক্ষিণ আফ্রিকা ও ভারতকে নিয়ে অনুষ্ঠিত ত্রি-দেশীয় সিরিজে ব্যর্থতার বিষয়ে বিসিবি মাসুদকে দলের বাইরে রাখে। ২০০৩ সালে সাবেক জাতীয় অধিনায়ক খালেদ মাসুদের স্থলাভিষিক্ত হন তিনি। খালেদ মাসুদকে পুনরায় জাতীয় দলে নিয়ে আসা হলে তাকে বাদ দেয়া হয়। এরপর ২০০৮-০৯ মৌসুম পর্যন্ত খুলনা দলের পক্ষে খেলেন।

খেলোয়াড়ী জীবন
---------------

১৭ এপ্রিল, ২০০৩ তারিখে একমাত্র ওডিআইয়ে অভিষেক ঘটে তার। দক্ষিণ আফ্রিকার বিপক্ষে ঐ খেলায় তিনি একটিমাত্র ডিসমিসাল করেন।

২৪ এপ্রিল, ২০০৩ তারিখে সফরকারী দক্ষিণ আফ্রিকার বিপক্ষে তার টেস্ট অভিষেক ঘটে। চট্টগ্রামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে তিনি অপরাজিত ১৬) রান তুলেন। দ্বিতীয় ইনিংসে পল অ্যাডামসের বলে শূন্য রানে এলবিডব্লিউর শিকার হন। এরপর দক্ষিণ আফ্রিকার ইনিংসে অধিনায়ক গ্রেইম স্মিথকে তাপস বৈশ্যের বলে ১৬ রানে কট নিয়ে বিদায় করেন। ঐ টেস্টে অভিষেক ঘটা দক্ষিণ আফ্রিকান অ্যালান ডসন, চার্ল উইলোবি ও জ্যাক রুডল্‌ফের তোপের মুখে বাংলাদেশ দল ইনিংস ও ৬০ রানে পরাজিত হয়েছিল। এরপর ঢাকায় অনুষ্ঠিত ১ মে, ২০০৩ তারিখে একই দলের বিপক্ষে সর্বশেষ টেস্টে অংশ নেন। সিরিজে তিনি মাত্র ৪৯ রান তুলতে সক্ষম হন।

তথ্যসূত্র
---------

1. ↑  "Mohammad Salim"। *ESPN Cricinfo*।

আরও দেখুন
---------

* সৈয়দ কিরমানী
* বাংলাদেশী ওডিআই ক্রিকেটারদের তালিকা
* বাংলাদেশী টেস্ট উইকেট-রক্ষকদের তালিকা
* বাংলাদেশী ওডিআই উইকেট-রক্ষকদের তালিকা

বহিঃসংযোগ
---------


উইকিমিডিয়া কমন্সে **মোহাম্মদ সেলিম** সংক্রান্ত মিডিয়া রয়েছে।

* ইএসপিএনক্রিকইনফোতে মোহাম্মদ সেলিম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মোহাম্মদ সেলিম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একই নামের অন্য ব্যক্তিদের নিবন্ধের জন্য মায়া ঘোষ (দ্ব্যর্থতা নিরসন) দেখুন।

**মায়া ঘোষ** (৩১ ডিসেম্বর ১৯৪৯ - ১৯ মে ২০১৯) ছিলেন একজন বাংলাদেশি মঞ্চ, নাটক ও চলচ্চিত্র অভিনেত্রী। ১৯৭১ সালে বাংলাদেশের স্বাধীনতা যুদ্ধ চলাকালীন তিনি ভারতের কলকাতায় শরণার্থী শিবিরে মুক্তিযোদ্ধাদের খাবার সরবরাহ করেছেন এবং যুদ্ধে অংশ নিয়েছেন।

প্রারম্ভিক জীবন
---------------

মায়া ঘোষ ১৯৪৯ সালের ৩১ ডিসেম্বর যশোর জেলার মনিরামপুর উপজেলার প্রতাপকাঠি গ্রামে জন্মগ্রহণ করেন। তার পিতার নাম শংকর প্রসাদ গাঙ্গুলি।

কর্মজীবন
--------

১৯৮১ সালে মায়া ঘোষ *পাতাল বিজয়* নাম চলচ্চিত্রে প্রথম অভিনয় করেন। ১৯৮৪ সালে স্বামী দিলীপ ঘোষের সাথে ঢাকাতে স্থানান্তরিত হন। এরপর নিয়মিত তিনি মঞ্চ, টেলিভিশন ও চলচ্চিত্রে অভিনয় শুরু করেন। তিনি মৃত্যুর পূর্ব পর্যন্ত দুই শতাধিক নাটক ও চলচ্চিত্রে অভিনয় করেছেন। তিনি এটিএন বাংলায় ২০১৬ সালে প্রচারিত ‘ডিবি’ নাম একটি ধারাবাহিক নাটকে সর্বশেষ অভিনয় করেন।

ব্যক্তিগত জীবন
--------------

মায়া ঘোষ ব্যক্তিগত জীবনে তার জন্মস্থান মনিরামপুর উপজেলার মাছনা-খানপুর গ্রামের দিলীপ ঘোষের সাথে বিবাহ বন্ধনে আবদ্ধ হন। দিলীপ ২০০২ সালে মৃত্যুবরণ করেন। এই দম্পতির তিন সন্তান রয়েছে। মায়া ২০০০ সাল থেকে ক্যান্সারে ভুগছিলেন। ২০০৯ সালে কিছুটা সুস্থ হলেও কিডনি, লিভার ও হাঁটুর সমস্যা ছিল। এরপর ২০১৮ সালের অক্টোবরে পুনরায় ক্যান্সার ধরা পড়ার পর কলকাতার সরোজ গুপ্ত ক্যানসার হাসপাতালে তাকে চিকিৎসাধীন রাখা হয়। পরবর্তীতে ২০১৯ সালের ১৫ এপ্রিল বাংলাদেশের আনা হয় এবং ১৯ মে তিনি যশোর কুইন্স হাসপাতালে ৬৯ বছর বয়সে মৃত্যুবরণ করেন। মৃত্যুর পর যশোরের নীলগঞ্জ শ্মশানে তার শবদাহ করা হয়।

তথ্যসূত্র
---------

1. 1 2 3 4  "অভিনেত্রী মায়া ঘোষ মারা গেছেন"। *প্রথম আলো*। সংগ্রহের তারিখ ২০ মে ২০১৯।
2. ↑  প্রতিবেদক, গ্লিটজ; ডটকম, বিডিনিউজ টোয়েন্টিফোর। "চিরনিদ্রায় অভিনেত্রী মায়া ঘোষ"। *বিডিনিউজ২৪.কম*। ১৯ মে ২০১৯ তারিখে মূল থেকে আর্কাইভ করা। সংগ্রহের তারিখ ২০ মে ২০১৯।
3. ↑  "অভিনেত্রী মায়া ঘোষ মারা গেছেন"। *কালের কণ্ঠ*। সংগ্রহের তারিখ ২০ মে ২০১৯।
4. ↑  "চলে গেলেন অভিনেত্রী মায়া ঘোষ"। *যুগান্তর*। সংগ্রহের তারিখ ২০ মে ২০১৯।
5. ↑  "চলে গেলেন মুক্তিযোদ্ধা ও অভিনেত্রী মায়া ঘোষ"। *ইত্তেফাক*। ৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২০ মে ২০১৯।
| জাপানের ইতিহাস |
| --- |
| হিয়োগো প্রশাসনিক অঞ্চলের প্রত্নতাত্ত্বিক জাদুঘর |
| যুগসমূহ |
| * দে
* স
 |

|  |  |
| --- | --- |
| **কামাকুরা** | ১১৮৫–১৩৩৩ |
| কেন্‌মু পুনর্গঠন | *১৩৩৩–১৩৩৬* |
| **মুরোমাচি** (আশিকাগা)
* নান্‌বোকু-চোও
* সেন্‌গোকু
  | ১৩৩৬–১৫৭৩ |
| **আজুচি-মোমোইয়ামা**
* নান্‌বান বাণিজ্য
  | ১৫৬৮–১৬০৩ |
| **এদো** (তোকুগাওয়া)
* বাকুমাৎসু
  | ১৬০৩–১৮৬৮ |
| **মেইজি**
* পুনর্গঠন
  | ১৮৬৮–১৯১২ |
| **তাইশো**
* প্রথম বিশ্বযুদ্ধ
  | ১৯১২–১৯২৬ |
| **শোওয়া**
* অর্থসংকট
* সামরিকতাবাদ
* প্রশান্ত মহাসাগরীয় যুদ্ধ
* অধিগ্রহণ
* অধিগ্রহণ-উত্তর
 | ১৯২৬–১৯৮৯ |
| **হেইসেই**
* ভ্রান্ত দশক
  | ১৯৮৯–২০১৯ |
| **রেইওয়া**
 |  |

অন্ত্য প্লাইস্টোসিন হিমযুগে তুষার আচ্ছাদনের অন্তিম সর্বাধিক ব্যাপ্তির সময় জাপান; আনুমানিক ২০,০০০ বছর আগে

|  |  |
| --- | --- |
|  | 
- সমুদ্রতলের অধিক উঁচু অঞ্চল |
|  | 
- সাদা অংশ - উদ্ভিদবিহীন |
|  | 
- সমুদ্র |

সূক্ষ্ম কালো রেখা বর্তমান জাপানের তটভূমি নির্দেশ করে।
**জাপানি পুরা-প্রস্তর যুগ** (旧石器時代, *কিউসেইরেকিজিদাই*) বলতে জাপানে মানুষের বসতিস্থাপনের সেই যুগটিকে বোঝায় যা আনুমানিক ৪০, ০০০ খ্রিষ্টপূর্বাব্দে শুরু হয়ে আনুমানিক ১৪,০০০ খ্রিষ্টপূর্বাব্দে স্থানীয় মধ্য-প্রস্তর যুগ বা জোমোন যুগের আরম্ভ পর্যন্ত স্থায়ী ছিল। অবশ্য ৩৫,০০০ খ্রিষ্টপূর্বাব্দের আগে জাপান দ্বীপপুঞ্জে মানুষের উপস্থিতির নিশ্চয়তা একটি বিতর্কিত বিষয়।

অঞ্চলের প্রাচীনতম মানুষের হাড় পাওয়া গেছে শিযুওকার হামামাৎসু থেকে। তেজস্ক্রিয় তারিখ গণনার মাধ্যমে জানা গেছে জীবাশ্মগুলির বয়স ১৪,০০০ থেকে ১৮,০০০ বছরের মধ্যে।

ঘষা পাথর ও পালিশ করা যন্ত্র
---------------------------

পালিশ করা পাথরের যন্ত্র তথা কোদালের ফলা। *হিনাতাবায়াশি বি ক্ষেত্র*, শিনানোমাচি, নাগানো। প্রাক্‌-জোমোন (পুরা-প্রস্তর) যুগ, ৩০,০০০ খ্রিষ্টপূর্বাব্দ। টোকিও জাতীয় জাদুঘর।
জাপানি পুরা-প্রস্তর যুগের একটি স্বাতন্ত্র্য হল এই যে, এই যুগেই (৩০,০০০ খ্রিঃ পূঃ নাগাদ) জাপানের অধিবাসীরা ঘষা পাথর ও পালিশ করা পাথরের যন্ত্রপাতি নির্মাণ করতে পারত, যা অবশিষ্ট পৃথিবীতে নব্য প্রস্তর যুগের আগে (১০,০০০ খ্রিঃ পূঃ নাগাদ) কোথাও পাওয়া যায় না।

তথ্যসূত্র
---------

1. ↑  Hoshino Iseki Museum, Tochigi Pref.
2. ↑  "Ancient Jomon of Japan", Habu Jinko, Cambridge Press, 2004  ওয়েব্যাক মেশিনে আর্কাইভকৃত ২৭ আগস্ট ২০০৭ তারিখে
3. ↑  Prehistoric Archaeological Periods in Japan, Charles T. Keally
4. ↑  "Prehistoric Japan, New perspectives on insular East Asia", Keiji Imamura, University of Hawaii Press, Honolulu, আইএসবিএন ০-৮২৪৮-১৮৫৩-৯
একই নামের ভিন্ন ব্যক্তির জন্য সিরাজুল ইসলাম (দ্ব্যর্থতা নিরসন) দেখুন।**সিরাজুল ইসলাম** (১৯৪৪-২ জুন ১৯৯৭) বাংলাদেশের পঞ্চগড় জেলার রাজনীতিবিদ, আইনজীবী, মুক্তিযোদ্ধা যিনি দিনাজপুর-২ ও পঞ্চগড়-১ আসনের সংসদ সদস্য ছিলেন।

জন্ম ও প্রাথমিক জীবন
--------------------

সিরাজুল ইসলাম ১৯৪৪ সালে বর্তমান পঞ্চগড় জেলার বোদা উপজেলার ময়দানদীঘি ইউনিয়নের মহাজন পাড়ায় জন্মগ্রহণ করেন। তার পিতার নাম ইমাজ উদ্দীন আহম্মেদ এবং মাতার নাম কবিজান নেছা। সাত বোন ও দুই ভাইয়ের মধ্যে তিনি ছিলেন পঞ্চম।

পারিবারিক জীবন
--------------

সিরাজুল ইসলামের একমাত্র ভাই নূরুল ইসলাম সুজন পঞ্চগড়-২ আসনের সংসদ সদস্য ও গণপ্রজাতন্ত্রী বাংলাদেশ সরকার এর রেলপথ মন্ত্রণালয়ের মন্ত্রী।

রাজনৈতিক জীবন
-------------

সিরাজুল দিনাজপুর জেলা ছাত্রলীগের প্রতিষ্ঠাতা সভাপতি ছিলেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। রাজশাহী বিভাগীয় ছাত্রলীগের সাধারণ সম্পাদকের দায়িত্ব পালন করেন। কেন্দ্রীয় ছাত্রলীগের সহসম্পাদক এবং ডাকসুর সহসম্পাদ হিসেবে দায়িত্ব পালন করেন। 

১৯৭০ সালে প্রাদেশিক পরিষদের সদস্য নির্বাচিত হন। মুক্তিযুদ্ধ চলাকালে ৬নং সেক্টরের বেসামরিক উপদেষ্টা ছিলেন। তিনি কেন্দ্রীয় আওয়ামী লীগের ১ম আর্ন্তজাতিক সম্পাদক ছিলেন।

তিনি ১৯৭৩ সালের প্রথম ও ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হয়েছিলেন।

১৯৭৫ সালে বাকশালের ঠাকুরগাঁও জেলার সাধারণ সম্পাদক হিসেবে দায়িত্ব পালন করেন।

১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পঞ্চগড়-১ আসন হতে সংসদ সদস্য নির্বাচিত হন।

তিনি পঞ্চগড় জেলা আওয়ামীলীগের সভাপতি ছিলেন। তিনি তৃণমূল পর্যায়ের নেতাদের কাছে জনপ্রিয় ছিলেন।

সম্মাননা
--------

* তাঁর সম্মানে পঞ্চগড় রেলওয়ে স্টেশনের নামকরণ করা হয় বীর মুক্তিযোদ্ধা সিরাজুল ইসলাম রেলওয়ে স্টেশন।
* পঞ্চগড় জেলা স্টেডিয়ামের নামকরণ করা হয় বীর মুক্তিযোদ্ধা সিরাজুল ইসলাম স্টেডিয়াম।

মৃত্যু
------

সিরাজুল ইসলাম ২ জুন ১৯৯৭ সালে ঢাকার শহীদ সোহরাওয়ার্দী মেডিকেল কলেজ হাসপাতালে ৫৩ বছর বয়সে মৃত্যু বরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৩য় জাতীয় সংসদ সদস্যদের তালিকা" (পিডিএফ)। *বাংলাদেশ সংসদ*। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
4. ↑  "বীর মুক্তিযোদ্ধা এ্যাডভোকেট সিরাজুল ইসলাম মৃত্যুবার্ষিকী সীমিত আকারে পালন"। *রংপুরের কন্ঠ* (ইংরেজি ভাষায়)। ২০২০-০৬-০২। ২০২০-০৬-২১ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।
5. ↑  "জাতীয় তথ্য বাতায়ন"। ৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২০।
6. ↑  কালের কণ্ঠ, ২৪ মে ২০১৯
**শিশিরকুমার সেন** (১৮৯৬ ― ১২ অক্টোবর, ১৯৭৮) ছিলেন একজন স্বাধীনতা কর্মী ও নদিয়ার সাহেবনগরের সর্বোদয় সেবক।

সংক্ষিপ্ত জীবনী
---------------

শিশিরকুমার সেন বৃটিশ ভারতের অধুনা পশ্চিমবঙ্গের নদীয়া জেলার সাহেবনগরে জন্ম গ্রহণ করেন এক ব্রাহ্ম পরিবারে। তিনি বিড়লা গ্রুপ অফ কোম্পানিজের এক সংস্থায় কাজ করতেন। তিনি রবীন্দ্রনাথ ঠাকুরের তত্ত্বাবধানে বাংলা সাহিত্য ও কবিতার গভীর অনুরাগী নিরুপমা দেবীকে বিবাহ করেন। স্বাধীনতা আন্দোলনের সময় তিনি  মহাত্মা গান্ধীর সংস্পর্শ আসেন। চাকরি ছেড়ে সস্ত্রীক গান্ধীর প্রদর্শিত পথে গঠনমূলক গ্রামসেবায় আত্মনিয়োগ করেন তিনি। ১৯৪২ খ্রিস্টাব্দের  ভারত ছাড়ো আন্দোলনে  ডায়মন্ড হারবারের খাদি মন্দিরের অধিকাংশ কর্মী যখন কারারুদ্ধ, তখন তিনি ও তার স্ত্রী ডায়মন্ড হারবারের খাদি মন্দিরের মধুসূদনপুর আশ্রমে এসে বসবাস শুরু করেন ও আশ্রমের কাজ চালিয়ে যান। ১৯৪৩ খ্রিস্টাব্দে বাংলার ভয়াবহ দুর্ভিক্ষের সময় ওই অঞ্চলের দুর্গত মানুষের সর্বতোভাবে সেবা করেন। তার এই সেবাকাজে মধুসূদনপুর অঞ্চলে ব্রাহ্মসমাজ সক্রিয় হয়ে ওঠে। পরবর্তীকালে তারা নদিয়ার সাহেবনগরে ফেরত আসেন এবং একটি কেন্দ্র স্থাপন করে গঠনমূলক কাজ করতেন। নিরুপমা দেবীও সেখানে কস্তুরবা ট্রেনিং কলেজ, পল্লী অনাথ আশ্রম চালু করেন। ১৯৫৫ খ্রিস্টাব্দে তিনি নদিয়া জেলায়  বিনোবা ভাবের ভুদান আন্দোলনের পদযাত্রা করেন এবং তখন থেকেই তিনি জেলায় ভুদান-গ্রামদানের কাজ শুরু করেন। এছাড়াও *সর্বোদয় প্রকাশন মণ্ডল*  গঠন করে তিনি প্রথম বাংলায় সর্বোদয় সাহিত্য প্রচারের ব্যবস্থা করেন।

তথ্যসূত্র
---------

1. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭২০, আইএসবিএন ৯৭৮-৮১-৭৯৫৫-১৩৫-৬
2. 1 2  সুবোধচন্দ্র সেনগুপ্ত ও অঞ্জলি বসু সম্পাদিত (২০১৬)। *সংসদ বাঙালি চরিতাভিধান (প্রথম খন্ড)*। কলকাতা: সাহিত্য সংসদ। পৃষ্ঠা ৩৬৩। আইএসবিএন 978-81-7955-291-9।
**বিলচলন শহীদ সামসুজ্জোহা সরকারি কলেজ**  বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি কলেজ।

অবস্থান
-------

বিলচলন শহীদ সামসুজ্জোহা সরকারি কলেজ নাটোরের গুরুদাসপুর উপজেলা সদরে অবস্থিত।

ইতিহাস
------

১৯৬৯ সালে এদেশে পাকিস্তানি স্বৈরশাসনের বিরুদ্ধে দূর্বার গণ আন্দোলন হয়েছিল। সেই সময় রাজশাহী বিশ্ববিদ্যালয়ের শিৰক ড. সামসুজ্জোহা বাঙ্গালির স্বাধিকার আন্দোলনরত ছাত্র-জনতার স্বার্থ ও জীবনরর্ৰাথে অকুতো ভয়ে এগিয়ে এসেছিলেন এবং প্রাণ বিসর্জন দিয়েছিলেন। তিনি ১৯৪৭ সাল থেকে ১৯৬৯ সালের ভিতরে শহীদ হওয়া বিশ্ববিদ্যালয়ের প্রথম শিৰক। বাংলাদেশের শত সহস্র শহীদের মধ্যে যে গুটিকয় ব্যক্তি প্রতীকে পরিণত হয়েছেন ত্যাগের, সাহসের ও মহত্ত্বের মহীমায় তারমধ্যে একজন হলেন শহীদ ড. সামসুজ্জোহা।

১৯৬৫ সাল। অত্র এলাকায় একটি কলেজ প্রতিষ্ঠার জন্য এবছরের ২৫ শে জুলাই একটি সভা অনুষ্ঠিত হয়। সভায় অত্র এলাকায় একটি কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়। শুর্ব হয় অর্থ সংগ্রহ ও কলেজ প্রতিষ্ঠার জন্য জমি নির্বাচন কাজ। এলাকার ধনাঢ্য ব্যক্তিগণ অর্থ সংগ্রহ ও জমি সংগ্রহের কাজে এগিয়ে আসেন। অতঃপর কলেজের নামকরণের বিষয়টি নিয়ে আলোচনা হয়। বিভিন্ন নাম প্রস্তাব করা হয় বিভিন্ন মহল হতে। এলাকাবাসী কলেজটির নাম শাহমখদুম কলেজ রাখার বিষয়ে প্রস্তাব করেন। এভাবে সময় অতিবাহিত হয় প্রায় চারবছর, আসে ১৯৬৯ সাল, আসে ১৮ই ফেব্র্বয়ারী।

১৮ ফেব্র্বয়ারী আমাদের জাতীয় ইতিহাসে একটি স্মরণীয় দিন। ১৯৬৯ সালের ঐ দিনে ড. জোহাকে হত্যার সাথে সাথে যে গণঅভ্যূত্থান ঘটে, তারই পরিণতি আমাদের মুক্তিযুদ্ধ, অতপর স্বাধীন বাংলাদেশ| শহীদ ড. সামসুজ্জোহার আত্মার প্রতি শ্রদ্ধা নিবেদনে ও তার স্মৃতিকে অমৱান করার লৰ্যে তৎকালীন রাজশাহী অঞ্চলের ছাত্র সংগ্রাম পরিষদের সভাপতি ১৯৯৬ এ আওয়ামীলীগ সরকারের প্রতিমন্ত্রী ও বর্তমান জাতীয় সংসদের সদস্য জনাব অধ্যাপক মোঃ আব্দুল কুদ্দুস সাহেবের প্রস্তাবনায় অত্র এলাকার সর্বস্তরের জনতার সমর্থনে ১৪/০৩/১৯৬৯ তারিখে প্রস্তাবিত শাহমখদুম নাম পরিবর্তন করে কলেজটির নামকরণ করা হয় বিলচলন শহীদ সামসুজ্জোহা কলেজ এবং এ নাম পরিবর্তন ২৩/০৬/১৯৬৯ তারিখের কলেজ গভর্নিং বডির সভায় সর্বসম্মতভাবে অনুমোদিত হয়। অতপর রাজশাহী শিৰাবোর্ড হতে স্বীকৃতি প্রাপ্তির মাধ্যমে ০১ লা জুলাই ১৯৬৯ সালে উচ্চ মাধ্যমিক পর্যায়ে মানবিক ও বাণিজ্য বিভাগে শিৰার্থী ভর্তির মধ্য দিয়ে শিক্ষা কার্যক্রম শুরু হয়।

অবকাঠামো
--------

বিদ্যালয়টিতে মোট তিনটি সুবিশাল ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।

শিক্ষক ও প্রশাশন
----------------

কলেজটির বর্তমান অধ্যক্ষ হলেন প্রফেসর ড. মোঃ একরামুল হক।
শিক্ষকসংখ্যা : ৯০
প্রদর্শক : ৫
শরীরচর্চা শিক্ষক : ১
গ্রন্থাগারিক : ১
সহকারি গ্রন্থাগারিক : ১
কর্মচারী সংখ্যা : ১৫

শিক্ষা কার্যক্রম
----------------

উচ্চ মাধ্যমিক ও স্নাতক পর্যায়ের পাঠ দান অব্যাহত আছে।

### শিক্ষার্থী

একাদশ শ্রেণি থেকে স্নাতক পর্যন্ত পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৪০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।

বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।

### সহশিক্ষা কার্যক্রম

বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে।

তথ্যসূত্র
---------

1. ↑
**লাইফবয়** হল ইউনিলিভার দ্বারা বাজারজাত করা একটি সাবানের মার্কা। লাইফবয় মূলত ছিল, এবং এর ইতিহাসের বেশিরভাগ ক্ষেত্রে, একটি কার্বলিক সাবান যাতে ফেনল থাকে (কারবলিক অ্যাসিড, কয়লা আলকাতরা থেকে নিষ্কাশিত একটি যৌগ)। লাইফবয় ব্র্যান্ডের অধীনে যে সাবান তৈরি করা হয় তাতে ফেনল নেই। বর্তমানে, লাইফবয়ের অনেক প্রকার রয়েছে।

ইতিহাস
------

১৮৯৫ সালে যুক্তরাজ্যে লিভার ব্রাদার্স দ্বারা লাইফবয় চালু করা হয়েছিল। মূলত একটি কার্বোলিক সাবান যাতে ফেনল থাকে, পরবর্তীতে বিভিন্ন প্রকার ভেষজ কার্বলিক গন্ধ ছাড়াই প্রবর্তন করা হয়, যেমন ১৯৫০-এর দশকের শেষের দিকে প্রবাল-রঙের লাইফবয় এবং ১৯৬৬ সালে লাইফবয় মিন্টি রিফ্রেশার।  আনুমানিক ১৯২৩ থেকে ৫০-এর দশকের মাঝামাঝি পর্যন্ত লাইফবয় মার্কিন যুক্তরাষ্ট্রে সবচেয়ে জনপ্রিয় সাবানগুলির মধ্যে একটি ছিল, 

যদিও লাইফবুয় আর মার্কিন যুক্তরাষ্ট্র এবং যুক্তরাজ্যে উত্পাদিত হয় না, এটি এখনও ইউনিলিভার দ্বারা সাইপ্রাসে উৎপাদন করে যুক্তরাজ্য, ইউরোপীয় ইউনিয়ন (হোল্ড এবং তদন্তাধীন) এবং ব্রাজিলের বাজারের জন্য, ত্রিনিদাদ ও টোবাগোতে ব্যাপকভাবে উৎপাদন করে ক্যারিবীয় বাজারের জন্য এবং ভারতে উৎপাদন করে এশীয় বাজারের জন্য। সাইপ্রাস এবং ত্রিনিদাদ ও টোবাগোতে ইউনিলিভার কার্বলিক সুগন্ধযুক্ত লাল লাইফবয় সাবান তৈরি করছে, কিন্তু ১৯৭৬ সাল থেকে এতে আর ফেনল নেই। দক্ষিণ ও দক্ষিণ-পূর্ব এশিয়া সহ অন্যান্য বাজারের জন্য ভারত ও ইন্দোনেশিয়ায় উৎপাদিত লাইফবয় সাবান 'আধুনিক' সুগন্ধযুক্ত লাল এবং অন্যান্য রং ব্যবহার করে উৎপাদিত হচ্ছে।

স্পনসরশিপ
---------

লাইফবয় ২০১৮ সাল থেকে বাংলাদেশ জাতীয় ক্রিকেট দলের শার্টের স্পন্সর।  ২০২০ সাল থেকে লাইফবুয় ম্যাকলারেনকে স্পনসর করছে। লাইফবয় হল ম্যাক্লারেন রেসিংয়ের প্রধান স্বাস্থ্যবিধি সরবরাহকারী।

চিত্রশালা
---------

* লাইফবুয় সাবানের ১৯০২ সালের বিজ্ঞাপনলাইফবুয় সাবানের ১৯০২ সালের বিজ্ঞাপন
* ম্যাগাজিন বিজ্ঞাপনে লাইফবয় সাবান ম্যাগাজিন বিজ্ঞাপনে লাইফবয় সাবান
* লাইফবয় সাবানের প্যাকেটলাইফবয় সাবানের প্যাকেট
* লাইফবুয় সাবানের বিজ্ঞাপন লাইফবুয় সাবানের বিজ্ঞাপন

তথ্যসূত্র
---------

1. ↑  "Lifebuoy"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  A History of Health  ওয়েব্যাক মেশিনে আর্কাইভকৃত ২০১৪-১০-০৬ তারিখে, lifebuoy.com
3. ↑  "Supreme Court, Appellate Division – First Department" – Google Books-এর মাধ্যমে।
4. ↑  "Unilever Lifebuoy brand information"। Unilever। ২০১৩-০৩-১৯ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।
5. ↑  "Unilever becomes Bangladesh Cricket team's sponsor"। *The Daily Star*। সেপ্টেম্বর ৬, ২০১৮।
6. ↑  "Mclaren Racing announces Lifebuoy as side sponsor for the 2020 formula one world championship"। *Mclaren*। সেপ্টেম্বর ৯, ২০২০।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন

টেমপ্লেট:Unilever
**নব্যউদারনীতিবাদ** একটি সমসাময়িক রাজনৈতিক আন্দোলন সমর্থনে অর্থনৈতিক liberalizations, মুক্ত বাণিজ্য এবং খোলা বাজারে গুলি. নব্যউদারনীতিবাদ সমর্থন বেসরকারিকরণ এর জাতীয়করণকৃত শিল্প, নিয়মকানুনগুলি উঠিয়ে, এবং এর ভূমিকা বৃদ্ধিকারী বেসরকারি আধুনিক সমাজ. এটি সাধারনত হয় অবগত নব্য - ধ্রুপদী অথবা অস্ট্রীয় অর্থনীতি. শব্দটি neoliberal আজকের হিসেবে প্রায়ই ব্যবহার করা হয় একটি সাধারণ নিন্দা অর্থনৈতিক উদারীকরণের নীতিমালা এবং সমর্থনকারী.

নীতি প্রভাব ফেলতে
-----------------

নব্যউদারনীতিবাদ থেকে পাবলিক প্রাইভেট সেক্টর থেকে বিশ্বাস যে এটি একটি অধিক ক্রিয়াশীল সরকার এবং জাতির অর্থনৈতিক স্বাস্থ্যের উন্নতি হবে অধীনে অর্থনৈতিক নিয়ন্ত্রণ হস্তান্তর, আলোচনা করা হয়েছে. উইলিয়ামসন, জন (1990) জন উইলিয়ামসন, ইডি মধ্যে "কি ওয়াশিংটন নীতি সংস্কার দ্বারা মানে".  *ল্যাটিন আমেরিকান সামঞ্জস্য:? কত ঘটেছে হয়েছে* ওয়াশিংটন, ডিসি: আন্তর্জাতিক অর্থনীতি জন্য ইনসটিটিউট "ওয়াশিংটন Consensus", নীতি প্রস্তাব যে হাজির থেকে ওয়াশিংটন ভিত্তিক আন্তর্জাতিক অর্থনৈতিক প্রতিষ্ঠানের মধ্যে ঐকমত্য্য অনুমোদন লাভ তালিকা (যেমন ইন্টারন্যাশনাল মানিটারি ফান্ড (IMF) এবং বিশ্ব ব্যাংক). উইলিয়ামসন তালিকা দশ পয়েন্ট অন্তর্ভুক্ত:

* রাজস্ব - নীতি সরকারগুলি বড় ঘাটতি আছে যে ভবিষ্যতে নাগরিকদের দ্বারা ফেরত দিতে হবে, চালানো না এবং এই ধরনের ঘাটতি শুধুমাত্র একটি সংক্ষিপ্ত কর্মসংস্থানের অর্থনীতিতে স্তরের উপর শব্দ হতে পারে এবং করা উচিত. কনস্ট্যান্ট ঘাটতি উচ্চ মুদ্রাস্ফীতি এবং নিম্ন উত্পাদনের এবং নেতৃত্ব এড়িয়ে যাওয়া উচিত হবে. ঘাটতি শুধু নৈমিত্তিক দরের স্থিরতাসাধন উদ্দেশ্যে ব্যবহার করা উচিত.

জনসাধারণের খরচ ভর্তুকির (বিশেষত কি neoliberals কল "বাছবিচারহীন ভর্তুকি") এবং অন্যান্য খরচ neoliberals থেকে মনে করা কি PRO-বৃদ্ধি, প্রাথমিক শিক্ষা মত PRO-দরিদ্র সেবা, প্রাথমিক স্বাস্থ্য যত্ন ব্যাপক ভিত্তিক ব্যবস্থা দিকে অযথা এবং \* পুনঃ দিকনির্দেশ পরিকাঠামো বিনিয়োগ

* ট্যাক্স সংস্কার - কর বেস আওতায় এবং সহনীয় প্রান্তিক কর হার নতুনত্ব এবং দক্ষতা উত্সাহিত অবলম্বন;
* সুদের হার গুলি যে বাজার নির্ধারিত এবং বাস্তব পদ ইতিবাচক (কিন্তু মধ্যপন্থী);
* ফ্লোটিং বিনিময় হার গুলি;

কোনো বাণিজ্য সুরক্ষা থেকে কম এবং তুলনামূলকভাবে ইউনিফর্ম শুল্ক দ্বারা প্রদান করা; এইভাবে উত্সাহব্যঞ্জক প্রতিযোগিতার - \* বাণিজ্য উদারীকরণের আমদানি মাত্রিক নিষেধাজ্ঞা (লাইসেন্স, ইত্যাদি) এর বর্জন উপর বিশেষ জোর দিয়ে উদারীকরণের, এবং দীর্ঘমেয়াদী বৃদ্ধি

* উদারীকরণের খরচ ব্যালেন্স অফ "মূলধন অ্যাকাউণ্টও", যে, যার ফলে বিদেশী তহবিল বিনিয়োগ সুযোগ মানুষ এবং যার ফলে বৈদেশিক তহবিল দেশের জন্য বিনিয়োগ করা
* বেসরকারিকরণ এর রাষ্ট্র উদ্যোগ গুলি; পণ্য ও পরিষেবা যা সরকার কার্যকরী বা দক্ষতার, যেমন টেলিযোগাযোগ, যেখানে অনেক পরিষেবা প্রদানকারীর জমিদারি পছন্দ এবং প্রতিযোগিতার প্রবর্তনা উপলব্ধ করা হয় না পারে বাজার ব্যবস্থা অগ্রগতিতে .
* নিয়মকানুনগুলি উঠিয়ে - তাদের জন্য নিরাপত্তা, পরিবেশ এবং ভোক্তাদের সুরক্ষার কারণে, এবং দূরদর্শী অনবধানতা উপর যাচাইযোগ্য ব্যতীত বাতিল প্রবিধান যে বাজার এন্ট্রি বা ব্যাহত করা প্রতিযোগিতা সীমিত এর, আর্থিক প্রতিষ্ঠান গুলি;
* জন্য লিগ্যাল নিরাপত্তা সম্পত্তি অধিকার গুলি; এবং,
* Financialisation মূলধন.